Rafila: "Trebuie vaccinate cinci milioane de persoane, ca să sperăm că vom obține imunizarea colectivă".
Rafila speră ca rata de vaccinare anti-Covid-19 să devină mai eficientă. Rafila crede că ar fi nevoie de o campanie de informare reală pe tema vaccinării anti-Covid-19.
Trebuie vaccinate cinci milioane de persoane pentru a obține imunizarea colectivă până la sfârșitul lunii septembrie, ceea ce înseamnă 50.000 de persoane pe zi, spune Alexandru Rafila. El crede că actuala campanie de vaccinare e solemnă, nu empatică.Alexandru Rafila speră ca rata de vaccinare anti-Covid-19 să devină mai eficientă."Sperăm să își îmbunătățească performanța. În mod evident, trebuie să ajungem la un număr mult mai mare de persoane vaccinate în fiecare zi, ca să putem să sperăm că vaccinăm măcar cu vaccinurile de la Pfizer și de la Moderna circa cinci milioane de persoane până în luna septembrie. Asta înseamnă că măcar 50.000 de persoane trebuie vaccinate în fiecare zi și cu cât începe mai rapid cea de-a doua etapă, cu programarea prin intermediul medicilor de familie sau direct pe site-ul legat de această vaccinare, cred că ar fi mai bine", afirmă la RFI deputatul PSD Alexandru Rafila, reprezentantul României la OMS.El crede că ar fi nevoie de o campanie de informare reală pe tema vaccinării anti-Covid-19.Rafila: "Clipurile doar au încurajat lumea să se vaccineze""Important este ca această campanie de vaccinare să meargă în paralel și cu o campanie de informare reală, nu doar de promovare a vaccinării, ci de informare a populației, care să fie țintită pentru fiecare categorie de populație, pentru că lucrurile sunt foarte diferite între mediul rural și cel urban, între categorii defavorizate sau alte categorii de persoane", adaugă Rafila.În opinia sa, campania actuală de informare pe tema vaccinului anti-Covid-19 nu a fost empatică: "Clipurile doar au încurajat lumea să se vaccineze. Mie mi se pare că nu prea au fost empatice, au fost solemne, dacă vreți, mai puțin empatice. (…) Dacă lucrurile se desfășoară bine și într-adevăr va exista nu numai entuziasm, ci și profesionalism în gestionarea acestei campanii de vaccinare, ar trebui ca până la sfârșitul lunii septembrie să se întâmple acest lucru (imunizarea colectivă)", conchide Alexandru Rafila.